  Майя Бывальцева 10-тӥ южтолэзе Глазкарысь «Россия» лулчеберет центрын калык творчествоя «Россилэн зарни арганэз — 2018» нырысетӥ элькун вожвылъяськон-фестиваль ортчоз, ивортэ ужъюртлэн пресс-службаез. Радъясьёс Удмуртилэн вань каръёсысьтыз но ёросъёсысьтыз 255-лэсь трос пыриськисьёсты возьмало. Учкисьёс ӟуч, бигер, удмурт, чуваш гуръёсты кылыны быгатозы. Вормисьёсты таӵе ӧръёсъя быръёзы: тунсыкъяськись арганчи, удысужлыко арганчи, арганчиослэн ансамбльзы, задор такмак, озьы ик жюрилэн нимысьтыз кузьымез луоз шуыса чакламын. Нош вожвылъяськонлэн валтӥсь кузьымез луоз арган. Вожвылъяськон-фестиваль Глазкарын 25 арлэсь кема ортчытъяське ни. Котькуд ар отчы Глазкарысь, Глаз, Яр, Юкаменск, Красногорск, Эгра, Балезино ёросъёсысь устоосыз арганчиос люкасько. Туэ нырысьсэ фестиваль элькун инлыкен ортчоз. Тегъёс: Лулчеберет Удмуртия Глазкар крезьгур  